pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช.สาธิต แนะอาหารเจ ต้องลดหวาน มัน เค็ม สะอาด รสชาติอร่อย
วันเสาร์ที่ 28 กันยายน 2562
รมช.สาธิต แนะอาหารเจ ต้องลดหวาน มัน เค็ม สะอาด รสชาติอร่อย
รัฐมนตรีช่วยว่าการกระทรวงสาธารณสุข ลงพื้นที่จังหวัดสมุทรสาครและตลาดยิ่งเจริญ แนะนําอาหารเจ ต้องลดหวาน มัน เค็ม เลือกร้านสะอาด รสชาติอร่อย และตลาดสดน่าซื้อ
รัฐมนตรีช่วยว่าการกระทรวงสาธารณสุข ลงพื้นที่จังหวัดสมุทรสาครและตลาดยิ่งเจริญ แนะนําอาหารเจ ต้องลดหวาน มัน เค็ม เลือกร้านสะอาด รสชาติอร่อย และตลาดสดน่าซื้อ
วันนี้ (28 กันยายน 2562) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เปิดงาน ไหว้เจ้า 9 ศาล เทศกาลกินเจสมุทรสาคร ประจําปี 2562 ณ ศาลเจ้าพ่อหลักเมืองสมุทรสาคร และตรวจเยี่ยมเสริมพลังและรณรงค์ “กินเจ อาหารปลอดภัย สุขภาพดี” ที่ตลาดยิ่งเจริญ กทม. และให้สัมภาษณ์ว่า เทศกาลเจปีนี้ ประชาชนให้ความสนใจร่วมถือศีลกินเจ เว้นการบริโภคเนื้อสัตว์เพิ่มมากขึ้น อาหารเจส่วนใหญ่ปรุงด้วยแป้ง ธัญพืช ถั่ว งา เต้าหู้ ควรเลือกอาหารให้ครบ 5 หมู่ ทานผักผลไม้ให้หลากหลาย หลากสี สามารถทานโปรตีนเกษตรทดแทนได้ ที่สําคัญ คือ ต้องไม่เค็ม ไม่หวาน ไม่มันมากเกินไป การเลือกซื้ออาหารสําเร็จรูป อาหารถุง เลือกภาชนะอาหาร ที่ไม่ใช้ภาชนะโฟม ที่สําคัญควรเลือกซื้ออาหารจากร้านที่ได้รับป้ายสัญลักษณ์อาหารสะอาด รสชาติอร่อย (Clean Food Good Taste) หรือป้ายรับรองจากหน่วยงานราชการ
สําหรับการเลือกซื้อวัตถุดิบเพื่อไปประกอบอาหารเจ เช่น ผักสด ผลไม้ โปรตีนเกษตร ต้องมาจากแหล่งผลิตที่เชื่อถือได้ เช่น ตลาดที่ผ่านการรับรองตลาดสดน่าซื้อ (ตามเกณฑ์มาตรฐานของกรมอนามัย) ซึ่งมีอยู่จํานวน 1,565 แห่งทั่วประเทศ ผ่านระดับดีและดีมาก จํานวน 1,351 แห่ง คิดเป็นร้อยละ 85.82 และตลาดที่ผ่านการรับรองจากหน่วยงานราชการ อีกทั้งเครื่องปรุงรสต้องมีเครื่องหมาย อย. หรือเครื่องหมาย มอก. การเตรียมวัตถุดิบ ต้องการล้างให้สะอาดก่อนนํามาปรุง โดยเฉพาะผักที่อาจมีล้างสารเคมีปนเปื้อน ก่อนกิน ก่อนนําผักและผลไม้
มาปรุงอาหาร ต้องล้างให้สะอาดทุกครั้งด้วย 3 วิธี คือ การล้างด้วยน้ําไหล ล้างด้วยผงฟูหรือเบคกิ้งโซดา ล้างด้วยน้ําส้มสายชู เพื่อลดสารพิษเคมีตกค้าง
นอกจากนี้ ต้องปรุงอาหารให้สุก แยกมีด เขียง ระหว่างอาหารดิบและอาหารสุกป้องกันการปนเปื้อน ผู้ปรุงและผู้เสิร์ฟอาหารหมั่นล้างมือด้วยน้ําและสบู่ สวมถุงมือหรือใช้อุปกรณ์หยิบจับอาหารในระหว่างการเตรียมปรุงอาหาร และที่ปกปิดอาหารให้สะอาดระหว่างการขาย เพื่อป้องกันฝุ่นละอองหรือแมลงที่อาจไต่ตอม
************************************* 28 กันยายน 2562
******************************
รัฐบาลไทย-ข่าวทำเนียบรัฐบาล-อย่าหลงเชื่อ “แก๊งปลอมพันธบัตรรัฐบาล!!”
วันอังคารที่ 28 เมษายน 2563
อย่าหลงเชื่อ “แก๊งปลอมพันธบัตรรัฐบาล!!”
ขณะนี้มีกลุ่มมิจฉาชีพออกปลอมแปลงพันธบัตรรัฐบาลและใช้อุบายหลอกลวงประชาชน โดยสร้างความน่าเชื่อถือและชักชวนให้ประชาชนร่วมลงทุน จนทําให้ประชาชนหลงเชื่อเข้าทําธุรกรรมเป็นจํานวนมาก
สํานักงานบริหารหนี้สาธารณะ (สบน.) ขอแจ้งให้ทราบว่า ขณะนี้มีประชาชนเป็นจํานวนมาก ที่หลงเชื่อเข้าทําธุรกรรมกับกลุ่มมิจฉาชีพดังกล่าว รวมมูลค่าความเสียหายจํานวนหลายล้านบาท จึงขอแจ้งเตือนให้ประชาชนทราบและโปรดตรวจสอบก่อนเข้าทําธุรกรรมทุกครั้ง โดย สบน. ได้แจ้งความต่อกองบังคับการปราบปรามการกระทําความผิดเกี่ยวกับอาชญากรรมทางเศรษฐกิจเพื่อดําเนินคดีกับผู้กระทําความผิดเป็นที่เรียบร้อยแล้ว ทั้งนี้ การปลอมแปลงพันธบัตรรัฐบาลและนําออกใช้เพื่อหลอกลวงประชาชน ถือเป็นความผิดทางกฎหมาย
อนึ่ง หากท่านต้องการสอบถามข้อมูลพันธบัตรรัฐบาลหรือสนใจลงทุนในพันธบัตรรัฐบาล โปรดติดต่อ สบน. โดยตรงที่ 0 2265 8050 ต่อ 5310 หรือ ต้องการตรวจสอบพันธบัตรรัฐบาลหรือแจ้งเบาะแสการปลอมแปลงพันธบัตรรัฐบาล โปรดติดต่อ สายด่วน 1213 ศูนย์คุ้มครองผู้ใช้บริการทางการเงิน ธนาคารแห่งประเทศไทย หรือ website: www.1213.or.th
รัฐบาลไทย-ข่าวทำเนียบรัฐบาล-อาเซียนยกไทยนำด้าน Safety and Health
วันพุธที่ 6 กันยายน 2560
อาเซียนยกไทยนําด้าน Safety and Health
การประชุมรัฐมนตรีอาเซียนพร้อมกับการประชุมวิชาการโลกด้านความปลอดภัยและอาชีวอนามัย
(ASEAN OSHNET) ที่สิงคโปร์ เมื่อ 3 ก.ย. 60
การประชุมรัฐมนตรีอาเซียนพร้อมกับการประชุมวิชาการโลกด้านความปลอดภัยและอาชีวอนามัย (ASEAN OSHNET) ที่สิงค์โปร์ เมื่อ 3 ก.ย. 60 นอกจากรัฐมนตรีแรงงานทั้ง 10 ประเทศแล้ว ยังมีผู้อํานวยการองค์การแรงงานระหว่างประเทศ/ILO และประธานสมาคมประกันสังคมระหว่างประเทศ (ASSA) รวมทั้งผู้แทนประเทศต่าง ๆ ทั่วโลกเข้าร่วมงานประมาณ 3,000 คน
นายอนันต์ชัย อุทัยพัฒนาชีพ ผู้ตรวจราชการกระทรวงแรงงาน ในฐานะโฆษกกระทรวงแรงงาน
ได้กล่าวว่า ในการประชุมรัฐมนตรีแรงงานอาเซียนทั้ง 10 ประเทศนั้น พลเอก ศิริชัย ดิษฐกุล รัฐมนตรีว่าการกระทรวงแรงงาน ได้กล่าวถ้อยแถลงต่อที่ประชุมเห็นด้วยและสนับสนุนแนวทางการสร้างความปลอดภัยและอาชีว อนามัย ของ Mr. Guy Ryder ผู้อํานวยการใหญ่ ILO ที่ให้ความสําคัญเรื่องการป้องกันการใช้แรงงานเด็ก และมาตรการเชิงป้องกันมากกว่าการฟื้นฟู ของ Mr. JOACHIM BREUER ประธานสมาคมการประกันสังคมระหว่างประเทศ (ASSA) พร้อมกับได้กล่าวว่า รัฐบาลไทยเห็นความสําคัญของการพัฒนาคน สร้างการตระหนักรู้ในเรื่องป้องกันมากกว่าฟื้นฟู เยียวยา โดยจะเห็นว่าหลังจากให้สัตยาบันอนุสัญญา ILO ฉบับที่ 187 แล้ว รัฐบาลได้ประกาศระเบียบวาระแห่งชาติ “แรงงานปลอดภัยและสุขภาพอนามัยดี”
นอกจากนี้ ได้ร่วมมือกับ 10 หน่วยงานหลักในการดําเนินโครงการ “Safety Thailand” สําหรับกระทรวงแรงงานเองมีหน่วยงานสําคัญในการปฏิบัติ คือ กรมสวัสดิการและคุ้มครองแรงงาน เป็นหน่วยงานที่บังคับใช้กฎหมาย เพื่อให้ทุกภาคส่วนได้รับสิทธิคุ้มครองอย่างเสมอภาค เป็นธรรม ในขณะเดียวกันได้จัดตั้งสถาบันส่งเสริมความปลอดภัยอาชีวอนามัย และสภาพแวดล้อมในการทํางาน /สสปท. ซึ่งเป็นองค์กรมหาชน ทําหน้าที่ส่งเสริมทางวิชาการด้านความปลอดภัย นายอนันต์ชัยฯ ได้กล่าวต่อว่า จากถ้อยแถลงของ พลเอก ศิริชัยฯ ทําให้สมาชิกในอาเซียนเห็นถึงความมุ่งมั่นของไทยในการสร้างระบบและสร้างความตระหนักรู้ด้านความปลอดภัย ส่งผลให้มีผู้สนใจจํานวนมากไปเยี่ยมชมบอร์ดนิทรรศการความปลอดภัยและอาชีวอนามัยของไทย ที่สิงคโปร์เชิญให้กระทรวงแรงงานเป็นหน่วยงานเดียวของสมาชิกอาเซียนไปจัดแสดงในครั้งนี้
สําหรับถ้อยแถลงที่รัฐมนตรีอาเซียนทั้ง 10 ประเทศ ได้ลงนามร่วมกันนั้น มีประเด็นสําคัญ คือ
- มีความยินดีที่สมาชิกได้ริเริ่มและมีความก้าวหน้าในการปรับปรุงด้านความปลอดภัย และพร้อมที่จะส่งเสริมให้มีความร่วมมือในการดําเนินงานเป็นเครือข่ายของอาเซียนอย่างเข้มแข็ง (ASEAN OSHNET)
- มีความตระหนักว่า ความปลอดภัยและอาชีวอนามัยเป็นองค์ประกอบสําคัญในการพัฒนาประเทศ และเป็นรากฐานที่สร้างพลังในการสนับสนุนเป้าหมายของอาเซียนในการรวมตัวทางเศรษฐกิจระดับภูมิภาค
- มีความมุ่งมั่นในการพัฒนาความปลอดภัย ในเชิงป้องกันมากกว่าการเยียวยา ฟื้นฟู ด้วยการสร้างการรับรู้ สนับสนุนให้องค์กรนายจ้าง ลูกจ้าง มีส่วนร่วมในการปรับปรุงมาตรฐานและประสิทธิภาพของการทํางาน
- เพิ่มความร่วมมือกับพันธมิตร ทั้งองค์การระหว่างประเทศและ ASEAN+3 รวมทั้งการแบ่งปันประสบการณ์ด้านความปลอดภัยและอาชีวอนามัยให้มีมาตรฐานที่ใกล้เคียงกัน
อนึ่ง สําหรับบทบาทของไทยที่ได้รับมอบในการบริหารจัดการด้านระบบข้อมูลสารสนเทศของ ASEAN OSHNET นั้น กําหนดจะจัดประชุมระดับผู้ปฏิบัติของสมาชิกอาเซียน เพื่อปรับปรุง พัฒนาตัวชี้วัดให้เหมาะสมกับสถานการณ์ของ ASEAN ในเร็วนี้
******************
กลุ่มงานโฆษกและการข่าว/
กองเผยแพร่และประชาสัมพันธ์/
รัฐบาลไทย-ข่าวทำเนียบรัฐบาล-เคอร์ฟิว ที่เริ่มประกาศใช้ตั้งแต่วันที่ 3 เมษายน 2563 เป็นต้นไป หมายถึงอย่างไร ??
วันศุกร์ที่ 3 เมษายน 2563
เคอร์ฟิว ที่เริ่มประกาศใช้ตั้งแต่วันที่ 3 เมษายน 2563 เป็นต้นไป หมายถึงอย่างไร ??
เคอร์ฟิว หมายถึงอย่างไร ??
Q : เคอร์ฟิว ที่เริ่มประกาศใช้ตั้งแต่วันที่ 3 เมษายน 2563 เป็นต้นไป หมายถึงอย่างไร ??
A : เคอร์ฟิว คือ การประกาศมาตรการห้ามบุคคลออกนอกเคหสถาน หรือการห้ามมั่วสุมชุมนุมกันเพื่อการใดๆ โดยจะมีเวลากําหนด ดังเช่นสถานการณ์ในปัจจุบันที่ประกาศว่าควบคุมตั้งแต่เวลา 22.00 น. – 4.00 น.
รัฐบาลไทย-ข่าวทำเนียบรัฐบาล-กงสุลใหญ่ ณ นครโอซากามอบหน้ากากอนามัย เจลล้างมือ และอาหารแห้งให้แก่นักเรียนไทยในภูมิภาคคันไซ และชิโกะกุ [กระทรวงการต่างประเทศ]
วันพฤหัสบดีที่ 30 เมษายน 2563
กงสุลใหญ่ ณ นครโอซากามอบหน้ากากอนามัย เจลล้างมือ และอาหารแห้งให้แก่นักเรียนไทยในภูมิภาคคันไซ และชิโกะกุ [กระทรวงการต่างประเทศ]
กงสุลใหญ่ ณ นครโอซากามอบหน้ากากอนามัย เจลล้างมือ และอาหารแห้งให้แก่นักเรียนไทยในภูมิภาคคันไซ และชิโกะกุ โดยมีประธานนักเรียนไทยในโอซากา เป็นผู้แทนรับมอบ เพื่อแจกจ่ายแก่นักเรียนไทยต่อไป
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย ปาฐกถาพิเศษ “เปิดรหัสลับ SMEs เปลี่ยนยกระดับอย่างไรให้รุ่งสู่ถนนสายดิจิทัล 4.0”
วันจันทร์ที่ 28 มกราคม 2562
รัฐมนตรีช่วยฯ สมชาย ปาฐกถาพิเศษ “เปิดรหัสลับ SMEs เปลี่ยนยกระดับอย่างไรให้รุ่งสู่ถนนสายดิจิทัล 4.0”
รัฐมนตรีช่วยฯ สมชาย ปาฐกถาพิเศษ “เปิดรหัสลับ SMEs เปลี่ยนยกระดับอย่างไรให้รุ่งสู่ถนนสายดิจิทัล 4.0”
วันนี้ (28 มกราคม 2562) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ปาฐกถาพิเศษในหัวข้อ“เปิดรหัสลับ SMEs เปลี่ยนยกระดับอย่างไรให้รุ่งสู่ถนนสายดิจิทัล 4.0” เน้นผู้ประกอบการเอสเอ็มอีรุ่นใหม่ต้องเรียนรู้อย่างต่อเนื่อง มั่นสร้างโอกาสทางการตลาดบนดิจิตอลแพลตฟอร์มต่างๆ ซึ่งปัจจุบันรัฐบาลได้สร้างแพลตฟอร์มต่างๆ ไว้หมดแล้วไม่ว่าจะเป็นด้านบัญชี การตลาด การออกแบบ ซึ่งผู้ประกอบการเอสเอ็มอีต้องสืบค้นและนําไปปรับใช้ให้เกิดประโยชน์กับธุรกิจของตนเอง การปาฐกถาพิเศษดังกล่าวมีผู้สนใจเข้าร่วมรับฟังประกอบด้วยนายมงคล ลีลาธรรม กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย ผู้บริหารระดับสูง ผู้ประกอบการเอสเอ็มอี และผู้ที่สนใจทั่วไปกว่า 100 คน ณ ห้องแก้ววิเชียร ชั้น 11 SME Bank Tower
รัฐบาลไทย-ข่าวทำเนียบรัฐบาล-มาดูกัน! ข้อกำหนดคลายล็อกโควิด-19 ฉบับล่าสุด มีอะไรบ้าง?
วันพุธที่ 5 สิงหาคม 2563
มาดูกัน! ข้อกําหนดคลายล็อกโควิด-19 ฉบับล่าสุด มีอะไรบ้าง?
--
#ไทยคู่ฟ้า เมื่อวันที่ 31 ก.ค. ที่ผ่านมา ราชกิจจานุเบกษาได้เผยแพร่ประกาศข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 13) ซึ่งมีผลบังคับใช้แล้วตั้งแต่วันที่ 1 ส.ค. 63 เป็นต้นมา สาระสําคัญ คือ คลายล็อกให้สามารถจัดกิจกรรม หรือเปิดกิจการต่าง ๆ ได้มากขึ้น ตามสถานการณ์โควิด-19 ในประเทศที่ดีขึ้นอย่างต่อเนื่อง แต่ยังคงต้องตําเนินการภายใต้มาตรการควบคุมป้องกันโรคอย่างเคร่งครัด โดยสรุปได้ดังนี้
1.สามารถจัดกิจกรรมรวมกลุ่มได้ภายใต้กฎหมายว่าด้วยการชุมนุมสาธารณะ โดยต้องปฏิบัติตามมาตรการที่ราชการกําหนด
2.เปิดดําเนินการสถานที่และกิจกรรมเพิ่มเติม ประกอบด้วย
- การถ่ายทํารายการโทรทัศน์ ภาพยนตร์ และวีดิทัศน์
- สถานที่ใช้เครื่องเล่นเป่าลม หรือเครื่องเล่นลักษณะเดียวกัน
- ให้ผู้ว่าราชการ กทม. และ ผวจ. มีอํานาจพิจารณาสนามชนโค สนามชนไก่ สนามกัดปลา ฯลฯ ให้เปิดดําเนินการได้
3.กําหนดผู้เดินทางเข้ามาในราชอาณาจักรเพิ่มเติม โดยจะต้องอยู่ภายใต้การควบคุมดูแลของเจ้าพนักงานควบคุมโรคติดต่อ และต้องปฏิบัติตามเงื่อนไข เงื่อนเวลา หลักเกณฑ์ และมาตรการป้องกันโรค
4.ให้คณะกรรมการเฉพาะกิจพิจารณาผ่อนคลายการบังคับใช้มาตรการป้องกันการแพร่ระบาดโควิด-19 เพื่อรองรับการเดินทางของบุคคลที่จะเข้าราชอาณาจักร
5.บังคับใช้มาตรการป้องกันโรค โดยเฉพาะในสถานที่ กิจกรรม และกิจการต่าง ๆ เช่น ต้องสวมหน้ากากอนามัยหรือหน้ากากทางเลือก เว้นระยะห่างทางสังคม และปฏิบัติตามมาตรการป้องกันโรคตามที่ทางราชการกําหนด รวมถึงใช้ระบบแอปพลิเคชันไทยชนะ
6.การประสานงานอื่น ๆ ให้หารือกับคณะกรรมการพิจารณาผ่อนคลายการบังคับใช้มาตรการในการป้องกันโรค ซึ่งมีเลขาฯ สมช. เป็นประธาน
อ่านข้อกําหนดฯ ฉบับเต็ม คลิก http://www.ratchakitcha.soc.go.th/DATA/PDF/2563/E/174/T_0077.PDF
รัฐบาลไทย-ข่าวทำเนียบรัฐบาล-ฟรุ๊ตบอร์ด เห็นชอบแผนบริหารจัดการผลไม้
วันพฤหัสบดีที่ 2 กรกฎาคม 2563
ฟรุ๊ตบอร์ด เห็นชอบแผนบริหารจัดการผลไม้
ฟรุ๊ตบอร์ด เห็นชอบแผนบริหารจัดการผลไม้ภาคเหนือ (ลําไย) และแผนบริหารจัดการผลไม้ภาคใต้ (ทุเรียน มังคุด เงาะ ลองกอง) ปี 2563 ทั้งในเชิงคุณภาพและเชิงปริมาณ รองรับผลผลิตที่จะออกสู่ตลาด
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยภายหลังการประชุมคณะกรรมการพัฒนาและบริหารจัดการผลไม้ (Fruit Board) ณ กระทรวงเกษตรและสหกรณ์ ว่า ที่ประชุมได้เห็นชอบแผนบริหารจัดการผลไม้ภาคเหนือ (ลําไย) ปี 2563 โดยมีแผนบริหารจัดการทั้งในเชิงคุณภาพและเชิงปริมาณ ซึ่งคาดว่าผลผลิตลําไยในฤดูจะเริ่มออกสู่ตลาดตั้งแต่เดือนมิถุนายน – กันยายน นี้ และมีผลผลิต จํานวน 386,065 ตัน จึงมีแผนบริหารจัดการให้มีการบริโภคภายในประเทศ 69,102 ตัน นําไปแปรรูป 269,021 ตัน และส่งออก 47,942 ตัน
อย่างไรก็ตาม กระทรวงเกษตรฯ จะมีการกระจายผลผลิตออกนอกฤดูและพัฒนาคุณภาพผลผลิตภายใต้โครงการรณรงค์การผลิตลําไยคุณภาพ ปี 2563 และบูรณาการโครงการที่เกี่ยวข้อง อีกทั้งจะให้คําแนะนําการเก็บเกี่ยวผลผลิตในระยะที่เหมาะสมและวิธีการที่เหมาะสม ในพื้นที่เป้าหมาย 8 จังหวัด รวมถึงให้คําแนะนําเกษตรกรในการเตรียมตัวในฤดูกาลถัดไปด้วย
นอกจากนี้ ที่ประชุมยังได้เห็นชอบแผนบริหารจัดการผลไม้ภาคใต้ (ทุเรียน มังคุด เงาะ ลองกอง) ปี 2563 ที่คาดว่าจะมีผลผลิต จํานวน 799,004 ตัน แบ่งเป็น ทุเรียน 554,486 ตัน มังคุด 144,537 ตัน เงาะ 49,993 ตัน และลองกอง 49,988 ตัน โดยมีแผนจะกระจายผลผลิตภายในประเทศ การแปรรูป และการส่งออก อีกทั้งยังมุ่งเน้นการจัดการและพัฒนาคุณภาพเพื่อเพิ่มประสิทธิภาพการผลิตให้มีผลผลิตคุณภาพดี การส่งเสริมการบริโภคและประชาสัมพันธ์ และการป้องปรามผลผลิตด้อยคุณภาพออกสู่ตลาด พร้อมกับการเชื่อมโยงการตลาดและเพิ่มมูลค่าผลผลิต รวมถึงการแปรรูปเพื่อเพิ่มมูลค่าผลผลิตที่ตกเกรดด้วย
ทั้งนี้ ได้มอบหมายให้หน่วยงานที่เกี่ยวข้องติดตามเฝ้าระวังช่วงที่ผลผลิตจะออกปริมาณมาก (Peak) โดยให้แต่ละพื้นที่ติดตามอย่างใกล้ชิด ทั้งในเรื่องของแรงงาน ราคา ผลผลิต เพื่อให้มีการบริหารจัดการให้เกิดประสิทธิภาพสูงสุด
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-รมช.ธรรมนัส เดินหน้ามอบที่ดินทำกิน
วันจันทร์ที่ 13 มกราคม 2563
รมช.ธรรมนัส เดินหน้ามอบที่ดินทํากิน
รมช.ธรรมนัส เดินหน้ามอบที่ดินทํากิน หวังสร้างโอกาสในการพัฒนาอาชีพและสร้างรายได้ที่ยั่งยืน ให้พี่น้องเกษตรกร
รมช.ธรรมนัสเดินหน้ามอบที่ดินทํากินหวังสร้างโอกาสในการพัฒนาอาชีพและสร้างรายได้ที่ยั่งยืนให้พี่น้องเกษตรกร
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานพิธีมอบหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก. 4-01)แก่เกษตรกรมอบสินเชื่อเงินกองทุนการปฏิรูปที่ดินให้เกษตรกรในเขตปฏิรูปที่ดินมอบแหล่งน้ําประจําไร่นามอบเมล็ดพันธุ์ปุ๋ยพืชสดและมอบพันธุ์ปลาณศูนย์น้ําธํารงชีวิตบ้านห้วยแล้งจ.เชียงรายว่ากระทรวงเกษตรและสหกรณ์โดยสํานักงานการปฏิรูปที่ดินจังหวัดเชียงรายโดยมีพื้นที่ดําเนินการในเขตปฏิรูปที่ดินจังหวัดเชียงรายประมาณ588,001ไร่และได้ดําเนินการจัดที่ดินให้แก่เกษตรกรแล้วเป็นแปลงเกษตรกรรมจํานวน65,855ราย83,375แปลงเนื้อที่553,180ไร่และแปลงที่อยู่อาศัยจํานวน15,161ราย15,458แปลงเนื้อที่7,779ไร่เพื่อกระจายการถือครองลดความเหลื่อมล้ําทางสังคมและการใช้ที่ดินให้เกิดประโยชน์สูงสุดโดยการจัดหาที่ดินและจัดที่ดินให้แก่เกษตรกรผู้ไร้ที่ดินทํากินหรือมีที่ดินเล็กน้อยไม่เพียงพอต่อการครองชีพและให้ความช่วยเหลือในการพัฒนาอาชีพเกษตรกรรมปรับปรุงทรัพยากรและปัจจัยการผลิตตลอดจนการผลิตและการจําหน่ายผลผลิตทางการเกษตรให้เกิดผลดียิ่งขึ้น
“ในวันนี้ได้มอบหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก.4-01)แก่พี่น้องเกษตรกรในเขตปฏิรูปที่ดินจังหวัดเชียงราย มีเกษตรกรที่ได้รับการจัดที่ดินทํากินไปแล้วจํานวน81,016ราย35,923แปลงเนื้อที่ประมาณ560,959ไร่เมื่อเกษตรกรได้รับการอนุญาตให้เข้าทําประโยชน์ในเขตปฏิรูปที่ดินแล้วพี่น้องเกษตรกรจะมีรับโอกาสในการพัฒนาอาชีพและสร้างรายได้ให้มีที่ทํากินอย่างถูกต้องตามกฎหมายพร้อมให้เกษตรกรได้เข้าถึงแหล่งเงินทุนในการประกอบอาชีพยกระดับคุณภาพของเกษตรกรตามนโยบายรัฐบาลเพื่อให้เกษตรกรสามารถประกอบอาชีพทางการเกษตรในพื้นที่ได้อย่างยั่งยืน”ร้อยเอกธรรมนัสกล่าว
ทั้งนี้ได้มีการจัดทําโครงการฝึกอบรมก่อนมอบหนังสืออนุญาตให้เข้าทําประโยชน์ในเขตปฏิรูปที่ดิน
(ส.ป.ก.4-01)ให้แก่เกษตรกรและมีเป้าหมายในการมอบหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก.4-01)จํานวน600รายนอกจากมีการมอบหนังสืออนุญาตให้เข้าทําประโยชน์ในเขตปฏิรูปที่ดินแล้วยังมีการมอบพันธุ์ปลาให้กับตัวแทนเกษตรกรโครงการทฤษฎีใหม่5ประสานและผู้นําท้องที่จากหน่วยงานสํานักงานประมงจังหวัดเชียงรายมอบแหล่งน้ําประจําไร่นาและเมล็ดพันธุ์ปุ๋ยพืชสดจากสถานีพัฒนาที่ดินเชียงรายและส.ป.ก.เชียงรายสนับสนุนมอบสินเชื่อเงินกองทุนการปฏิรูปที่ดินจํานวน2กลุ่มให้แก่เกษตรกรในเขตปฏิรูปที่ดินพร้อมรับฟังปัญหาของพี่น้องเกษตรกรในเรื่องของแหล่งน้ําและภัยแล้งที่เกิดขึ้นในสถานการณ์ปัจจุบัน
กลุ่มงานโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-NEDA มอบเงินบริจาคช่วยเหลือผู้ประสบภัยพิบัติในระยะฟื้นฟู ให้กับโรงเรียนบ้านตะมอยอด เมืองสะหนามไซ สปป.ลาว
วันพฤหัสบดีที่ 30 สิงหาคม 2561
NEDA มอบเงินบริจาคช่วยเหลือผู้ประสบภัยพิบัติในระยะฟื้นฟู ให้กับโรงเรียนบ้านตะมอยอด เมืองสะหนามไซ สปป.ลาว
NEDA มอบเงินบริจาคช่วยเหลือผู้ประสบภัยพิบัติในระยะฟื้นฟู ให้กับโรงเรียนบ้านตะมอยอด เมืองสะหนามไซ สปป.ลาว
ด้วยสํานักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน) (สพพ.) เป็นหน่วยงานในกํากับดูแลของรัฐมนตรีว่าการกระทรวงการคลัง มีภารกิจในการพัฒนาความร่วมมือทางเศรษฐกิจและสังคมกับประเทศเพื่อนบ้าน โดยให้ความร่วมมือทางการเงินและทางวิชาการเป็นกลไกในการขับเคลื่อน เพื่อให้บรรลุวัตถุประสงค์ตามนโยบายของรัฐบาล ที่จะพัฒนาส่งเสริมศักยภาพและความเข้มแข็งทางเศรษฐกิจในภูมิภาคโดยเน้นการพัฒนาโครงสร้างพื้นฐานทางเศรษฐกิจ และเชื่อมโยงโครงข่ายคมนาคมขนส่งระหว่างประเทศไทยกับประเทศเพื่อนบ้าน ในการนี้ สพพ. มีการบรูณาการความร่วมมือ และให้ความร่วมมือกับประเทศเพื่อนบ้านในกลุ่มอนุภูมิภาคลุ่มน้ําโขง เพื่อยกระดับชีวิตความเป็นอยู่ของประชาชนในภูมิภาคให้ดีขึ้น อีกทั้ง สปป.ลาว เป็นประเทศที่มีความสัมพันธ์ที่ดีกับประชาชนชาวไทย ตลอดจน สพพ. มีโครงการให้ความร่วมมือใน สปป.ลาว เป็นจํานวนมาก ภัยพิบัติที่เกิดขึ้นส่งผลกระทบต่อชีวิตความเป็นอยู่และทรัพย์สินของประชาชน และยังกระทบต่อกิจกรรมที่เกี่ยวเนื่องกับการพัฒนาทุกภาคส่วน ทําให้การพัฒนาในภาพรวมหยุดชะงัก ขาดความต่อเนื่อง และต้องได้รับการฟื้นฟู ซ่อมแซม เพื่อให้ฟื้นคืนกลับมาอยู่ในสภาพปกติ
ในการนี้ นายพีรเมศร์ วุฒิธรเนติรักษ์ ผู้อํานวยการ สพพ. พันเอก ดร.ศรัณยู วิริยเวชกุล รองผู้อํานวยการ สพพ.และนายณรรถพล ประสพโชค ผู้อํานวยสํานักอํานวยการ ร่วมส่งมอบเงินบริจาคให้กับนายแสง สุขะทิวง เอกอัครราชทูตสาธารณรัฐประชาธิปไตยประชาชนลาวประจําราชอาณาจักรไทย สําหรับสร้างห้องสุขา และบ่อบาดาล ให้โรงเรียนบ้านตะมอยอด เมืองสะหนามไซ สปป.ลาว เพื่อช่วยเหลือผู้ประสบภัยพิบัติในระยะฟื้นฟูและเพื่อบรรเทาปัญหาเร่งด่วนจากสถานการณ์เขื่อนเซเปี่ยน-เซน้ําน้อย แตกจนเกิดน้ําท่วมใหญ่ที่เมืองสะหนามไซ แขวงอัตตะปือ และแขวงจําปาสัก เป็นจํานวนเงิน 500,000 บาท ณ สถานเอกอัครราชทูตสาธารณรัฐประชาธิปไตยประชาชนลาว เมื่อวันที่ 30 สิงหาคม 2561
รัฐบาลไทย-ข่าวทำเนียบรัฐบาล-อนุทิน รับมอบสิ่งสนับสนุนการทำงาน สู้โควิด-19 จากครอบครัวโตโยต้า
วันอังคารที่ 31 มีนาคม 2563
อนุทิน รับมอบสิ่งสนับสนุนการทํางาน สู้โควิด-19 จากครอบครัวโตโยต้า
รองนายกรัฐมนตรีและรัฐมนตรีว่าการกระทรวงสาธารณสุข รับมอบรถตู้ 40 คันพร้อมคนขับ ข้าวสาร และเวชภัณฑ์ทางการแพทย์ สนับสนุนบุคลากรทางการแพทย์ในการปฏิบัติงานสถานการณ์โรคโควิด – 19 จากเครือข่ายบริษัท โตโยต้า มอเตอร์ ประเทศไทย จํากัด
รองนายกรัฐมนตรีและรัฐมนตรีว่าการกระทรวงสาธารณสุข รับมอบรถตู้ 40 คันพร้อมคนขับ ข้าวสาร และเวชภัณฑ์ทางการแพทย์ สนับสนุนบุคลากรทางการแพทย์ในการปฏิบัติงานสถานการณ์โรคโควิด – 19 จากเครือข่ายบริษัท โตโยต้า มอเตอร์ ประเทศไทย จํากัด
วันนี้ (31 มีนาคม 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข และคณะผู้บริหาร รับมอบสิ่งของสนับสนุนจาก มร.มิจิโนบุ ซึงาตะ กรรมการผู้จัดการใหญ่ คณะผู้บริหารกลุ่มผู้แทนจําหน่ายโตโยต้าและกลุ่มผู้ผลิตชิ้นส่วนโตโยต้า ประกอบด้วย รถตู้ 40 คัน ข้าวสาร 50 ตัน กล่องป้องกันเชื้อฟุ้งกระจาย จํานวน 3,000 ชิ้น และอุปกรณ์ป้องกันใบหน้าและดวงตาจากสารคัดหลั่ง (Face Shield) จํานวน 20,000 ชิ้น
นายอนุทินกล่าวว่า เครือข่ายบริษัท โตโยต้า มอเตอร์ ประเทศไทย จํากัด ได้สนับสนุนรถตู้ พร้อมคนขับ 40 คันและน้ํามันเชื้อเพลิง จนกว่าสถานการณ์จะเข้าสู่ภาวะปกติ ซึ่งเป็นการบริจาคที่มีความหมายมากในสถานการณ์การระบาดของโรคติดเชื้อไวรัสโคโรนา 2019 ขณะนี้ ทําให้มีพาหนะอํานวยความสะดวกสําหรับทีมปฏิบัติการของกรมควบคุมโรค การเดินทางของบุคลากรทางการแพทย์ หรือใช้ขนส่งเวชภัณฑ์และยาให้มีความคล่องตัวและสะดวกมากขึ้น โดยเฉพาะกรณีฉุกเฉินที่ต้องใช้เวชภัณฑ์ เช่น ชุด PPE หรือต้องการใช้ยาอย่างเร่งด่วน สามารถเรียกใช้รถได้ตลอดเวลาแม้ในยามวิกาล ไม่ต้องรอการขนส่งจากภาครัฐ ส่งผลให้ระบบการรักษามีประสิทธิภาพมากขึ้น
“ในนามของรัฐบาลไทยต้องขอขอบคุณเครือข่ายบริษัท โตโยต้า มอเตอร์ ประเทศไทย จํากัด ผู้ประกอบการที่มาจากต่างประเทศมาประกอบกิจการในประเทศไทย และได้ตอบแทนสิ่งที่เป็นประโยชน์ให้สังคม เป็นสิ่งที่น่ายกย่องเชิดชูเป็นอย่างมาก” นายอนุทินกล่าว
************************************* 31 มีนาคม 2563
รัฐบาลไทย-ข่าวทำเนียบรัฐบาล-ออมสิน ฝากถึงคนได้รับ SMS เร่งติดต่อธนาคาร รักษาสิทธิ์สินเชื่อฉุกเฉิน
วันอังคารที่ 19 พฤษภาคม 2563
ออมสิน ฝากถึงคนได้รับ SMS เร่งติดต่อธนาคาร รักษาสิทธิ์สินเชื่อฉุกเฉิน
ผู้ที่ได้รับข้อความ SMS แจ้งนัดหมาย ให้รีบติดต่อธนาคารออมสินด่วนเพื่อรักษาสิทธิ์การขอใช้บริการสินเชื่อ ย้ําว่าผู้ลงทะเบียนสินเชื่อเพื่อเป็นค่าใช้จ่ายสําหรับผู้ที่ได้รับผลกระทบจากไวรัสโคโรนา (COVID-19) ต้องเป็นผู้มีอาชีพอิสระนอกภาคการเกษตรกรเท่านั้น
รายงานข่าวจากธนาคารออมสิน เปิดเผยว่า ตามที่ธนาคารออมสินได้เปิดให้บริการสินเชื่อเพื่อเป็นค่าใช้จ่ายสําหรับผู้ที่ได้รับผลกระทบจากไวรัสโคโรนา (COVID-19) 2 ประเภท คือ สินเชื่อผู้มีอาชีพอิสระ วงเงินกู้รายละไม่เกิน 10,000 บาท เพื่อเพิ่มสภาพคล่องชั่วคราวในการดํารงชีวิตแก่ประชาชนที่ได้รับผลกระทบ วงเงินสินเชื่อ 20,000 ล้านบาท และ สินเชื่อผู้มีรายได้ประจํา วงเงินกู้รายละไม่เกิน 50,000 บาท เพื่อเพิ่มสภาพคล่องชั่วคราวในการดํารงชีวิตแก่ประชาชนที่มีรายได้ประจํา วงเงินสินเชื่อรวม 20,000 ล้านบาท โดยให้ลงทะเบียนผ่านเว็บไซต์ธนาคารออมสิน www.gsb.or.th นั้น ปรากฏว่า ล่าสุด ณ วันที่ 18 พฤษภาคม 2563 มีผู้ลงทะเบียนขอสินเชื่อทั้งสิ้น 2.3 ล้านราย แบ่งเป็น สินเชื่อผู้มีอาชีพอิสระ 1.77 ล้านราย และ สินเชื่อผู้มีรายได้ประจํา 627,000 ราย
ทั้งนี้ ธนาคารออมสินได้ทยอยส่งข้อความ (SMS) แจ้งกําหนดวันเวลาให้ผู้ลงทะเบียนติดต่อสาขาแล้วกว่า 1.33 ล้านราย โดย ณ วันที่ 18 พฤษภาคม 2563 มีผู้ลงทะเบียนมาติดต่อธนาคารฯ และได้รับอนุมัติแล้ว 130,000 ราย อยู่ระหว่างรอผลการอนุมัติ 160,000 ราย ขณะที่อีกกว่า 300,000 ราย ยังไม่ได้ติดต่อแสดงตนและยื่นเอกสารตามที่ธนาคารฯ ได้ส่ง SMS แจ้งนัดหมาย คิดเป็น 23% ของจํานวนผู้ที่ได้รับแจ้ง SMS จํานวน 682,000 ราย
อย่างไรก็ตาม จากการตรวจสอบพบว่าผู้ลงทะเบียนติดต่อยื่นเอกสารและทําสัญญาน้อยกว่าจํานวนที่ธนาคารฯ ได้แจ้ง SMS ไป มีหลายสาเหตุ อาทิ ระหว่างเตรียมเอกสาร, ลูกค้าไม่สะดวกในวัน/เวลาที่แจ้งนัดหมาย, บันทึกหมายเลขโทรศัพท์ไม่ถูกต้อง หรือใช้หมายเลขโทรศัพท์ร่วมกับบุคคลอื่น (ผู้อื่นลงทะเบียนให้) อาจไม่เห็นข้อความที่แจ้งนัดหมาย, มีความเข้าใจคลาดเคลื่อนเกี่ยวกับวัตถุประสงค์ของการให้กู้จึงยกเลิกไม่ขอกู้ เป็นต้น จึงขอให้ผู้ลงทะเบียนช่วงระหว่างวันที่ 15-19 เมษายน 2563 ตรวจสอบข้อความในโทรศัพท์ของตนว่าได้รับข้อความหรือไม่ หากได้รับขอให้รีบเตรียมเอกสารและเดินทางไปติดต่อสาขาที่นัดหมาย
นอกจากนี้ รวมถึงผู้ที่ได้รับข้อความ SMS แจ้งนัดหมาย ขอให้รีบติดต่อธนาคารออมสินโดยด่วนเพื่อรักษาสิทธิ์การขอใช้บริการสินเชื่อ ทั้งนี้ ขอย้ําว่าผู้ลงทะเบียนสินเชื่อเพื่อเป็นค่าใช้จ่ายสําหรับผู้ที่ได้รับผลกระทบจากไวรัสโคโรนา (COVID-19) ต้องเป็นผู้มีอาชีพอิสระนอกภาคการเกษตร เท่านั้น
หากต้องการข้อมูลเพิ่มเติม ติดต่อสอบถามได้ที่ ศูนย์ลูกค้าสัมพันธ์ธนาคารออมสิน โทร.1115 หรือตามสื่อประชาสัมพันธ์ของธนาคาร ได้แก่ Website : www.gsb.or.th , Facebook และ Official Line : GSB Society
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย เป็นประธานพิธีลงนาม MOU โครงการสานฝัน ปั้นอาชีพ
วันพฤหัสบดีที่ 14 มีนาคม 2562
รัฐมนตรีช่วยฯ สมชาย เป็นประธานพิธีลงนาม MOU โครงการสานฝัน ปั้นอาชีพ
รัฐมนตรีช่วยฯ สมชาย เป็นประธานพิธีลงนาม MOU โครงการสานฝัน ปั้นอาชีพ
วันนี้ (14 มีนาคม 2562) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในพิธีลงนามบันทึกข้อตกลงความร่วมมือโครงการ สานฝัน ปั้นอาชีพ โดยมี นางสาวสมจินต์ พิลึก ผู้ว่าการการนิคมอุตสาหกรรมแห่งประเทศไทย
ผู้บริหารหน่วยงานภาครัฐและภาคเอกชน ให้การต้อนรับ ณ ห้องอินฟินิตี้บอลรูม โรงแรมพูลแมน คิงเพาเวอร์ กรุงเทพฯ
สําหรับโครงการ "สานฝัน ปั้นอาชีพ" การนิคมอุตสาหกรรมแห่งประเทศไทย ได้ผนึกกําลัง 16 ภาคีเครือข่าย ทั้งภาครัฐ ภาคเอกชน สถาบันการเงิน และสถาบันการศึกษา ในการร่วมพัฒนาอาชีพเพื่อส่งเสริมให้ประชาชนให้มีรายได้ ด้วยการส่งเสริมสร้างทักษะ เพิ่มองค์ความรู้ให้กับประชาชน และเป็นการยกระดับเศรษฐกิจชุมชนรอบนิคมอุตสาหกรรม ให้มีความเข้มแข็ง ประกอบไปด้วย กลุ่มวัยแรงงาน แรงงานวัยใกล้เกษียณ ผู้สูงอายุ ตลอดจนวิสาหกิจชุมชน ในการยกระดับมาตรฐานวิชาชีพ ตามแผนยุทธศาสตร์ด้านการแสดงความรับผิดชอบต่อสังคม (CSR) เสริมแกร่งชุมชน ซึ่งจะทําให้ประชาชนและชุมชนได้รับประโยชน์จากการสร้างอาชีพและส่งเสริมรายได้ให้เกิดขึ้นอย่างแท้จริง และเป็นการสร้างความสมดุลของการพัฒนาอุตสาหกรรมและการอยู่ร่วมกันของสังคม ชุมชน และสิ่งแวดล้อมอย่างยั่งยืน โดยในปี 2562 มีเป้าหมายจะพัฒนาชุมชนรอบนิคมอุตสาหกรรม 10 แห่ง และพัฒนาให้ได้จํานวน 1,000 ราย ทั่วประเทศ
ทั้งนี้ โครงการดังกล่าว จะเริ่มดําเนินการในพื้นที่นําร่องใน 10 นิคมอุตสาหกรรม ประกอบด้วย นิคมฯ บางพลี นิคมฯ บางชัน นิคมฯ ลาดกระบัง นิคมฯ บางปู นิคมฯ บ้านหว้า นิคมฯ บางปะอิน นิคมฯ สหรัตนนคร นิคมฯ สมุทรสาคร นิคมฯ สินสาคร และนิคมฯ อมตะซิตี้